Ахан-иԥа Барџьиль Барџьигиусҭангьы, зегь раԥхьа иргыланы, Кавказ агаҿа шеибакәу зымҽхазкхьаз, дара рҳәашьала, Понттәи амшын иаакәыршан иҟоу аҳәынҭқаррақәеи ажәларқәеи зегьы зҳәатәаҿы иаазгахьаз Византиа дуӡӡа императорс иамаз иуахара иара иҳәынҭқаррагьы иазеиӷьхап ҳәа дақәгәыӷуан, аиҳарак алада-мрагыларатәи аҳәаақәа рганахьала иааҟәымҵӡакәа ихыҵны ижәыло аџьамқәеи арабцәеи раанкылараҿы.